# Doctor Brants Narrenschiff/Vom Geistlichwerden

| « Von groben Narren | Sebastian Brant Doctor Brants Narrenschiff | Von unnützem Jagen » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[96v]
Mancher der stelt noch geistlicheyt Der an du$^o$t pfaffen / klosterkleyt Den es berüwt / vnd würt jm leyt
Noch hat man anders yetz gelert Das ouch jnns narrenschiff geho$^e$rt Des du$^o$t sich bruchen yederman Jeder buwr / wyll eyn pfaffen han
[97r]
Der sich mit mu$^e$ssig gon ernert
On arbeit leb / vnd syg eyn herr Nit das er das tu$^e$g von andacht Oder vff selen heil hab acht Sunder das er mo$^e$g han eyn herren
Der all syn geschwister mo$^e$g erneren
Vnd loßt jn wenig dar zu$^o$ leren
Man sprücht / er mag licht dar zu$^o$ künnen Er darff noch gro$^e$sser kunst nit synnen Echt er eyn pfru$^o$nden kan gewinnen /
Vnd wigt / priesterschafft so gering
Als ob es sy eyn lichtes ding Des fyndt man yetz vil junger pfaffen Die als vil künnen als die affen Vnd nement doch selsorg vff sich
Do man kum eym vertrüwt eyn vich
Wissen als vil von kirchen regyeren Als mülers esel kan quintyeren Die Byscho$^e$ff die sint schuldig dran Sie solttens nit zu$^o$m orden lan
Vnd zu$^o$ selsorg vor vß nüt
Es werent dann gantz dapfferlüt Das eyner wer eyn wiser hyrt Der nit syn schoff mit jm verfu$^e$rt Aber yetz wa$^e$nent die jungen laffen
Wann sie alleyn ouch werent pfaffen
So hett jr yeder was er wolt Es ist für war nit alles golt Das an dem sattel ettwan glyßt Mancher die hend dar an beschysßt
[97v]
Vnd loßt sich jung zu$^o$ priester wyhen
Der dann sich selb du$^o$t maledyen Das er nit lenger gebeitet hat Der selben mancher ba$^e$ttlen gat Hett er eyn rechte pfru$^o$nd gehan
Ee er die priesterschafft nam an
Es wer jm dar zu$^o$ kumen nitt Vil wyht man / durch der herren bitt Oder vff diß / vnd jhenes disch Dar ab er doch ysßt wenig visch /
Man lehnet brieff eynander ab
Do mit / das man eyn tyttel hab Vnd wa$^e$nen den bischoff betriegen So sie mit jrm verderben lyegen Keyn armer vych vff erden ist
Dann priesterschafft / den narung gebrist
Sie hant sunst abzüg überal Bischoff / Vicary / vnd Fiscal Den la$^e$henherrn / syn eygen fründ Die kellerin / vnd kleyne kynd
Die geben jm erst rechte büff
Das er kum jnn das narren schyff Vnd do mit aller freüd vergeß / Ach gott / es halttet mancher meß Do weger wer er ließ dar von
Vnd ru$^o$rt den altter nyemer an
Dann gott acht vnsers opfers nicht Das jn sünden / mitt sünden geschicht Zu$^o$ Moysi / sprach gott der herr Eyn yedes thier / das mach sich verr
[98r]
Vnd ru$^e$r den heylgen berg nit an
Das es nit grosse plag mu$^e$ß han / Oza der angeru$^e$ret hett Die arch / des starb er an der stett / Chore das wyrouch vasß ru$^o$rt an /
Vnd starb / Dathan vnd Abyron /
Das gewichte fleisch schmeckt manchen wol Der wermt sich gern by kloster kol Dem doch zu$^o$ letst würt für vnd glu$^o$t Verstanden lüten ist predigen gu$^o$t /
Man stosßt manch kynd yetz jn eyn orden
Ee es ist zu$^o$ eym menschen worden Vnd es verstand / ob das jm sy Gu$^o$t oder schad / sta$^e$ckt es jm bry Wie wol gu$^o$t gwonheyt bringet vil
Rüwt es doch manches vnder wile
Die dann verflu$^o$chen all jr fründt Die vrsach solches ordens syndt Gar wenig yetz jnn klo$^e$ster gont In solcher a$^e$llt / das sie es verstont
Oder die durch gotzwillen dar
Kumen / vnd nit me durch jr nar Vnd hant der geistlicheyt nit acht All ding du$^o$nt sie dann on andacht / Vor vß jn allen o$^e$rden gantz
Do man nit halttet obseruantz
Solch kloster katzen sint gar geyl Das schafft man byndt sie nit an seyl / Doch lychter wer keyn orden han Dann nit recht du$^o$n / eym ordens man